**OBR-5**

**VZOREC**

**POGODBA O IZVEDBI GRADBENIH, OBRTNIH IN INŠTALACIJSKIH DEL**

**ŠT.: 60-036/2020**

Sklenjena med:

**SPLOŠNO BOLNIŠNICO MURSKA SOBOTA**, RAKIČAN, Ul. dr. Vrbnjaka 6, 9000 Murska Sobota, ki jo zastopa direktor Bojan Korošec, dr.med.spec. (v nadaljevanju: naročnik)

identifikacijska številka stranke: SI 30946034, matična številka stranke: 1122517

in gospodarskim subjektom:

…………………………………………………………………………………………….,

ki ga zastopa direktor (v nadaljevanju: izvajalec),

identifikacijska številka stranke: , matična številka stranke: …………….

**1.** č**len**

**Uvodne določbe**

Pogodbeni stranki ugotavljata, da je kupec izvedel postopek oddaje javnega naročila »**Prizidek in rekonstrukcija v delu stopnišča na internem oddelku«**, objavljen na portalu javnih naročil, datum objave \_\_\_\_\_\_\_\_\_\_\_\_\_\_\_\_\_, številka objave \_\_\_\_\_\_\_\_\_\_\_\_\_\_\_\_\_\_, v skladu z Zakonom o javnem naročanju (Uradni list RS, št. 91/2015, z dne 30.11.2015) in int. številka NMV036/2020.

**2.** č**len**

**Predmet pogodbe**

Izvajalec se obvezuje, da bo izvršil pogodbena dela po sistemu »cena na enoto«, ter v skladu in obsegu z naslednjimi dokumenti, ki so priloga in sestavni del te pogodbe:

- ponudbo in predračunom izvajalca št. ………………… z dne ……………, katero je izvajalec predložil na podlagi javnega naročila iz 1. člena te pogodbe in

* razpisnimi pogoji naročnika.

Izvajalec izjavlja, da je seznanjen z razpisnimi zahtevami ter da so mu razumljivi in jasni pogoji in okoliščine za pravilno in kvalitetno izvedbo prevzetih del.

Ponudba in razpisna dokumentacija sta sestavni del te pogodbe.

**3.** č**len**

**CENA POGODBENIH DEL**

Cena pogodbenih del iz 2. člena te pogodbe je določena po sistemu »cena na enoto«.

Cena pogodbenih del iz 2. člena te pogodbe znaša:

|  |  |
| --- | --- |
| BREZ DDV | EUR |
| DDV PO STOPNJI 22% | EUR |
| SKUPAJ VREDNOST Z DDV | EUR |

Izvajalec se zavezuje, da bo dela opravil po pogodbi po cenah, in pod istimi pogoji, kot so zahtevani v razpisnih pogojih.

Pogodbena cena zajema vsa dela, ki jih je potrebno izvesti. V pogodbeni vrednosti so tako zajeta vsa pripravljalna, pomožna, spremljajoča in transportna dela, uporaba vseh za izvajanje del potrebnih orodij, priprav in naprav ter vsa dela in zahteve zavedene v popisu del.

Pogodbena cena je določena po predračunskih količinah in po cenah na enoto.

Cene na enoto, dogovorjene s to pogodbo, so fiksne ves čas izvedbe do uspešne primopredaje pogodbenih del.

Cene za nepredvidena dela in dodatna dela, ki niso zajeta v predračunu oz. tej pogodbi, se bodo oblikovale na osnovi kalkulativnih osnov iz ponudbe. Če teh ni, bosta pogodbeni stranki ceno za ta dela določili naknadno z novimi kalkulativnimi osnovami.

**4.** č**len**

**NAČIN PLAČILA POGODBENIH DEL**

Opravljena dela po tej pogodbi bo izvajalec obračunal po cenah na enoto iz ponudbenega predračuna in po dejansko izvršenih količinah, potrjenih v knjigi obračunskih izmer.

Izvajalec bo po potrditvi opravljenih del s strani naročnika izstavil končno situacijo glede na dejansko opravljena pogodbena dela po sistemu na enoto mere.

Naročnik bo končno situacijo pregledal v roku 15 dni po prejemu in jo potrdil oziroma zavrnil. Če naročnik v roku 15 dni po prejemu situacije ne potrdi niti ne zavrne, se po preteku tega roka šteje, da je situacija potrjena. Po potrjeni situaciji izvajalec izstavi račun.

Naročnik se zaveže plačati račun v roku 60 dni od prejema pravilno izstavljenega računa na transakcijski račun izvajalca, v skladu z 9. in 20. členom Zakona o interventnih ukrepih za zagotovitev finančne stabilnosti javnih zdravstvenih zavodov, katerih ustanovitelj je Republika Slovenija (Ul RS, št.54/17).

**5. člen**

**ROK ZA IZVEDBO POGODBENIH DEL**

Izvajalec se obvezuje, da bo pričel z izvajanjem pogodbenih del po uvedbi v posel, ki bo največ 10 koledarskih dni po podpisu pogodbe ter jih končati najkasneje v 110 koledarskih dneh od sklenitve pogodbe.

Če izvajalec iz objektivnih razlogov zamuja glede na rok dokončanja del, je o tem dolžan pisno obvestiti naročnika takoj po nastanku teh razlogov zaprositi za njegovo primerno podaljšanje, kar se dogovori in potrdi pisno v obliki dodatka k tej pogodbi.

Pogodbeni stranki lahko med potekom izvajanja del sporazumno podaljšata izvedbeni rok, za kar bosta sklenili pisni dodatek k tej pogodbi.

Izvajalec ima pravico zahtevati podaljšanje roka za izvajanje del, kadar zaradi spremenjenih okoliščin, ki predstavljajo objektivne razloge, ali zaradi tega, ker naročnik ni izpolnil obveznosti, ni mogel izvajati del. Kot vzroki za podaljšanje roka se štejejo primeri, določeni v 42. uzanci Posebnih gradbenih uzanc.

Vzroke za podaljšanje roka, potrebni čas ter posledice ugotavljata naročnik in izvajalec sproti ter jih evidentirata v gradbenem dnevniku.

Izvajalec je dolžan v roku 5 dni od dneva nastanka razloga za podaljšanje roka obvestiti naročnika, da zaradi nastalih okoliščin zahteva podaljšanje roka, sicer podaljšanja ne more več zahtevati.

**6. člen**

**OBVEZNOSTI IZVAJALCA**

V zvezi z izvajanjem pogodbenih del se izvajalec zavezuje:

- izvesti dela iz 2. člena te pogodbe po sistemu »cena na enoto«, v skladu s potrjeno ponudbeno dokumentacijo, strokovno pravilno po vseh sodobnih izsledkih znanosti in stroke, vestno in kvalitetno, v skladu z vsemi veljavnimi tehničnimi predpisi, standardi in uzancami;

- pri izvedbi upoštevati vsa navodila in zahteve iz popisa del;

- pravočasno ukreniti, kar je treba za varnost delavcev, mimoidočih, prometa in sosednjih objektov ter varnost same gradnje in del, ki se izvajajo na gradbišču, opreme, materiala in strojnega parka;

- da bo v času gradnje na celotnem gradbišču upošteval vse zakonske in druge predpise ter določbe varstva in zdravja pri delu in požarnega varstva;

- v primeru, da bo na gradbišču več izvajalcev, skleniti s temi izvajalci pisni dogovor o izvajanju del, terminskem usklajevanju del, izvajanju varnostnih ukrepov na gradbišču, izvajanju ukrepov za varovanje premoženja naročnika in drugih izvajalcev ter vzdrževanja prehodnih poti v območju gradbišča in dostopov do gradbišča;

- med gradnjo skrbeti, da ne poškoduje komunikacij in drugih objektov, ki bodo med gradnjo v funkciji gradbišča oz. delovišča ter po končanih delih vse eventualne poškodbe sanirati;

- da bo zastopniku naročnika kadarkoli omogočil vpogled v izvajanje pogodbenih del in upošteval njegova navodila o posameznih vprašanjih;

- da bo naročniku tolmačil vse nejasnosti iz obsega pogodbenih del;

- da bo naročnika sproti obveščal o vsem, kar bi lahko vplivalo na izvršitev prevzetih obveznosti;

- da bo naročnika z dopisom obvestil o pričetku in dokončanju del;

- da bo dela opravljal v skladu z rokom dokončanja del;

- da je zavarovan za opravljanje dejavnosti za odgovornost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti;

- da bo vodil vso s predpisi določeno dokumentacijo (gradbeni dnevnik);

- izvršiti dela po načrtih oziroma popisih,

- da bo upošteval splošne predpise naročnika in predpise Republike Slovenije, v kolikor ni v razpisnih pogojih navedeno drugače;

- da bo po končanju vseh pogodbenih del, objekt predal naročniku v skladu z določili te pogodbe in v skladu s postopkom, ki ga določajo predpisi o gradnji objektov;

- da bo vsak predlog sprememb pri izvajanju del dokumentiral in zanje pridobil predhodno soglasje projektanta, nadzornika in naročnika;

- hraniti dokumentacijo vezano na pogodbo ter omogočiti vpogled vanjo in jo na zahtevo naročnika posredovati ter zagotoviti, da bo za dokumentacijo zagotovljena revizijska sled.

Izvajalec odgovarja za neposredno škodo, ki nastane naročniku in tretjim osebam in izvirajo iz njegovega dela in njegovih pogodbenih obveznosti.

**7. člen**

**OBVEZNOSTI NAROČNIKA**

Naročnik je dolžan pred pričetkom izvajanja del izvajalca uvesti v posel. Izvajalec je uveden v posel, ko mu naročnik izroči oziroma zagotovi v dogovorjenih rokih:

- zemljišče ali del zemljišča potrebnega za izvedbo del in prostor za organizacijo gradbišča in deponijo materiala,

- izvajanje nadzora v skladu z določili te pogodbe.

O uvedbi izvajalca v posel se sestavi poseben zapisnik in to ugotovi v dnevniku o izvajanju del.

1. **člen**

V zvezi z izvajanjem pogodbenih del bo naročnik:

- izvajalcu dal na razpolago vso dokumentacijo in informacije, s katerimi razpolaga in so za prevzeti obseg del potrebne,

- sodeloval z izvajalcem s ciljem, da prevzete obveznosti izvrši pravočasno in v skladu z določili te pogodbe,

- tekoče spremljal in nadziral izvajanje del,

- potrjeval predložene dokumente in plačeval dela v dogovorjenih rokih,

- pravočasno priskrbel podatke o morebitnih potrebnih predhodnih delih, v kolikor niso predmet te pogodbe.

1. **člen**

**POGODBENA KAZEN**

V kolikor izvajalec po svoji krivdi ne izpolni svoje obveznosti v pogodbeno določenem roku, je dolžan za vsak koledarski dan zamude plačati naročniku pogodbeno kazen v višini 2 %o (dve promili) od končne pogodbene vrednosti.

Pogodbena kazen se obračuna v končni situaciji.

Če naročniku zaradi zamude nastane škoda, ki je večja od pogodbene kazni, ima naročnik pravico zahtevati od izvajalca razliko do popolne odškodnine in vso škodo zaradi slabo ali nestrokovno izvedenih del.

Pogodbeno kazen v višini 10% pogodbene cene je dolžan izvajalec plačati naročniku v primeru njegove neizpolnitve pogodbe.

1. **člen**

**ZAVAROVANJE OBVEZNOSTI**

Izvajalec mora najkasneje v 8 dneh od podpisa pogodbe, kot pogoj za veljavnost pogodbe naročniku izročiti zavarovanje (bianco menico z menično izjavo) za dobro izvedbo pogodbenih obveznosti v višini 10 % od skupne pogodbene vrednosti z DDV, ki ga lahko naročnik unovči v naslednjih primerih, če izvajalec:

* ne prične izvajati svojih pogodbenih obveznosti v skladu z določili sklenjene pogodbe ali
* ne izpolni svojih pogodbenih obveznosti v skladu z določili sklenjene pogodbe ali
* pravočasno ne izpolni svojih pogodbenih obveznosti v skladu z določili sklenjene pogodbe ali
* pravilno ne izpolni svojih pogodbenih obveznosti v skladu z določili sklenjene pogodbe ali
* preneha izpolnjevati svoje pogodbene obveznosti v skladu z določili sklenjene pogodbe.

Predložitev zavarovanja za dobro izvedbo pogodbenih obveznosti je pogoj za veljavnost pogodbe.

Zavarovanje za dobro izvedbo pogodbenih obveznosti naročnik unovči za vse primere kršitev obveznosti izvajalca iz te pogodbe, vezanih na izvajanje pogodbe, pri čemer v zvezi z višino unovčitve upošteva naravo in obseg kršitve pogodbenih obveznosti.

1. **člen**

**GARANCIJA IZVAJALCA**

Izvajalec se s to pogodbo zavezuje, da bo odpravil vse stvarne napake, ki se bodo pokazale po prevzemu opravljenih del in daje garancijo za vsa opravljena dela in sicer:

- splošni garancijski rok za izvedena dela 5 let.

Garancijski rok začne teči z dnem, ko naročnik od izvajalca prevzame objekt.

Če bo v garancijskem roku zaradi odprave reklamirane napake izvršeno določeno popravilo ali bo zamenjan določen material ali del opreme, potem za celoten sklop, v okviru katerega to popravilo sodi, prične teči garancijski rok znova od zapisniškega prevzema reklamiranih del dalje.

Izvajalec je dolžan na svoje stroške odpraviti vse pomanjkljivosti, za katere jamči in ki se pokažejo med garancijskim rokom.

1. **člen**

**PREVZEM POGODBENIH DEL**

Izvajalec mora takoj po dokončanju del pisno obvestiti naročnika, da so dela po tej pogodbi končana. Naročnik prevzame od izvajalca pogodbena dela pod pogojem, da so dela kvalitetno izvedena in služijo svojemu namenu. Končni prevzem se izvede, ko so odpravljene vse pomanjkljivosti torej, po uspešni primopredaji. O prevzemu se sestavi zapisnik.

Izvajalec mora ob končnem prevzemu pogodbenih del izročiti naročniku bianco menico z menično izjavo za odpravo napak v garancijskem roku in sicer v višini 10 odstotkov (deset %) od končne pogodbene vrednosti z DDV, z dobo veljavnosti vsaj še 1 dan po poteku garancijskega roka. Zavarovanje služi kot jamstvo za vestno izpolnjevanje izvajalčevih obveznosti do naročnika v času garancijskega roka. V kolikor se garancijski rok podaljša, se mora hkrati podaljšati za enak čas tudi rok trajanja zavarovanja.

Brez predloženega zavarovanja prevzem ni opravljen.

Za skrite napake, ki se pokažejo v garancijski dobi, je naročnik dolžan obvestiti izvajalca brez odlašanja.

Stranki sporazumno določita primeren rok za odpravo napak, če to ne bo mogoče, pa ga določi naročnik sam.

Izvajalec je k odpravi napak dolžan pristopiti v dogovorjenem roku, v nujnih primerih pa takoj, ko je to mogoče.

Če izvajalec k odpravi napak ne pristopi in jih ne odpravi v primernem roku, jih po načelu dobrega gospodarja odpravi naročnik na stroške izvajalca in se poplača iz finančnega zavarovanja za odpravo napak v garancijskem roku.

1. **člen**

**POOBLAŠČENI PREDSTAVNIKI POGODBENIH STRANK**

Pooblaščeni predstavnik naročnika za izvajanje te pogodbe je: Peter Brenčič, vodja tehnično oskrbovalne službe, ki je skrbnik te pogodbe in ga v času daljše odsotnosti nadomešča Vlado Škrilec, vodja energetike.

Pooblaščeni predstavnik izvajalca je ………………….

Nadzor, kot tudi urejanje vseh drugih vprašanj, ki bodo nastala v zvezi z izvajanjem te pogodbe, bo za naročnika opravljal pooblaščeni predstavnik.

Za izvajanje te pogodbe na strani izvajalca so odgovorni:

- odgovorni vodja del (odgovorni vodja gradbišča ) je ………………..

Izvajalec mora na zahtevo naročnika zamenjati odgovorno osebo, če delo opravlja nestrokovno ali v nasprotju z interesi naročnika.

Vsaka pogodbena stranka lahko zamenja svoje pooblaščene predstavnike s pisnim obvestilom drugi pogodbeni stranki.

1. **člen**

**ODSTOP OD POGODBE**

Naročnik lahko odstopi od pogodbe, če izvajalec ne začne z izvedbo del v roku določenem s to pogodbo in niti v naknadnem roku, ki mu ga določi naročnik.

V kolikor pride do odstopanj po krivdi izvajalca v posameznih delih ali v celoti, ki so daljša od 7 dni in obstaja nevarnost, da bo po krivdi izvajalca ogrožen rok za dokončanje pogodbenih del, lahko naročnik odpove pogodbena dela v celoti ali delno za tista, zaradi katerih je ogroženo dokončanje pogodbenih del.

Naročnik v takem primeru odda tista dela, ki ogrožajo izvedbo del v pogodbenem roku drugemu izvajalcu v breme izvajalca po tej pogodbi, lahko pa odstopi od pogodbe, unovči zavarovanje dobre izvedbe pogodbenih obveznosti in začne postopek za izterjavo povzročene škode.

1. **člen**

**SPREMEMBE POGODBE**

Pogodba se lahko spremeni ali dopolni s pisnim aneksom, ki ga sprejmeta in podpišeta obe pogodbeni stranki. Če katerakoli od določb te pogodbe je ali postane neveljavna, to ne vpliva na ostale določbe. Neveljavna določba se nadomesti z veljavno, ki mora čim bolj ustrezati namenu, ki ga je želela doseči neveljavna določba.

1. **člen**

**UPORABA PRAVA**

Za vprašanja, ki jih pogodbeni stranki nista uredili s to pogodbo in tudi niso urejena z veljavnimi predpisi se uporabljajo Posebne gradbene uzance in Obligacijski zakonik.

1. **člen**

**REŠEVANJE SPOROV**

Morebitne spore iz te pogodbe bosta pogodbeni stranki reševali sporazumno, če pa to ne bo mogoče, bo o sporih odločalo pristojno sodišče v Murski Soboti.

1. **Člen**

**PROTIKORUPCIJSKA KLAVZULA**

V primeru, da je pri izvedbi javnega naročila, za izbor izvajalca po tej pogodbi ali pri izvajanju te pogodbe, kdo v imenu ali na račun izvajalca, predstavniku ali posredniku naročnika, javnemu uslužbencu obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku ali posredniku naročnika, javnemu uslužbencu, izvajalcu ali njenemu predstavniku, zastopniku, posredniku, je ta pogodba nična.

1. **Člen**

**SOCIALNA KLAVZULA**

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

* če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali
* če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:
  + plačilom za delo,
  + delovnim časom,
  + počitki,
  + opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno
  + in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

**20.** č**len**

**VAROVANJE OSEBNIH PODATKOV**

Naročnik se zavezuje, da bo pri izvajanju določil te pogodbe v celoti spoštoval določila veljavnih predpisov iz področja varovanja osebnih podatkov, ne glede na to, ali se bo z osebnimi podatki seznanil pri sebi kot obdelovalcu ali pri neposrednem opravljanju storitve, preko pisne dokumentacije ali na kakršenkoli drug način. Vsaka oseba, ki bo pri naročniku zbirala, obdelovala ali kako drugače dostopala do osebnih podatkov mora izvajalcu predhodno predložiti podpisano izjavo o varovanju osebnih podatkov.

1. **člen**

**KONČNA DOLOČBA**

Pogodba je sklenjena, ko jo podpišeta obe pogodbeni stranki.

Ta pogodba je sestavljena v dveh (2) enakih izvodih, od katerih prejme naročnik in izvajalec po en izvod.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ M. Sobota, dne: \_\_\_\_\_\_\_\_\_\_\_\_\_\_\_\_\_\_

***Izvajalec:***  ***Naročnik:***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_***  Splošna bolnišnica M. Sobota

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Direktor:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Bojan Korošec, dr. med., spec. int.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**priloga 1 specifikacija**

Popis del - predračunu št.: \_\_\_\_\_\_\_\_\_ z dne, \_\_\_\_\_\_\_\_\_